Youtube पर खिलौनों का रिव्यू करता है 6 साल का यह बच्‍चा, कमाई है 75 करोड़ | Six-year-old Millionaire Ryan Strikes Deal With Walmart - Hindi Oneindia
» Youtube पर खिलौनों का रिव्यू करता है 6 साल का यह बच्‍चा, कमाई है 75 करोड़
Published: Tuesday, August 7, 2018, 0:22 [IST]
नई दिल्‍ली। यूट्यूब पर खिलौनों का रिव्यू कर पिछले साल करीब 75 करोड़ रुपए कमाने वाले 6 साल के एक बच्चे रायन ने रिटेल कंपनी वॉलमार्ट के साथ डील साइन की है। इसके तहत अब वॉलमार्ट अमेरिका में अपने 2500 स्टोर्स पर बच्चे के खुद के ब्रांड के खिलौने बेचेगा। कंपनी ने ब्रांड का नाम भी 'रायन वर्ल्ड' रखा है। गौरतलब है कि रायन यूट्यूब पर काफी लोकप्रिय है। उसके चैनल 'रायन टॉय रिव्यू' के 1.5 करोड़ सब्सक्राइबर्स हैं। इसमें कई वीडियो को अरबों व्यूज मिल चुके हैं। पिछले साल बढ़ती लोकप्रियता की वजह से ही रायन को 8वें सबसे ज्यादा कमाने वाले यूट्यूबर का तमगा दिया गया था।
हालांकि, रायन के माता पिता ने उसकी कम उम्र के चलते उसका आखिरी नाम (सरनेम) और राष्ट्रीयता छिपाकर रखी है। रायन का पहला यूट्यूब वीडियो मार्च 2015 में आया था। तब 3 साल के रायन को एक लेगो बॉक्स (मिट्टी के खिलौने) से खेलता दिखाया गया था। पिछले महीने ही वीडियो के जरिए बच्चों के खिलौने बेचने वाली वेबसाइट पॉकेट वॉच ने भी रायन के साथ एक डील की। यह वेबसाइट रायन के वीडियो का इस्तेमाल कर उसके खिलौने, कपड़े और घर के सामान से बच्चों तक पहुंच बनाने की कोशिश कर रही है।
अमेरिका की सबसे बड़ी टॉय रिटेलर कंपनी टॉयज आर के दिवालिया होने के बाद अमेरिका में उसके करीब 885 स्टोर्स बंद हो चुके हैं। ऐसे में वॉलमार्ट और पॉकेट वॉच के बीच रायन के जरिए एक बार फिर खिलौनों के मार्केट में कब्जा करने की होड़ है। रेयान ब्रांड के तहत खिलौनों के अलावा तीन साल से ऊपर के बच्चों के लिए चार अलग-अलग डिजाइन में कपड़े भी मिलेंगे। इनमें से एक का डिजाइन पिज्जा के आकार में होगा, क्योंकि इसको यह बहुत पसंद है।
walmart youtube वॉलमार्ट यूट्यूब
Having earned 11 million doller last year from reviewing toys on YouTube, six-year-old Ryan will now debut his own brand of toys on Walmart’s 2,500 US stores and on the Walmart.com website from Monday.
Story first published: Tuesday, August 7, 2018, 0:22 [IST]